text: মেলান্দহ উমির উদ্দিন পাইলট উচ্চ বিদ্যালয় ময়মনসিংহ বিভাগের জামালপুর জেলার মেলান্দহ উপজেলায় অবস্থিত। এই বিদ্যালয়টি জামালপুর জেলার অন্যতম ঐতিহ্যবাহী শিক্ষা প্রতিষ্ঠান। ৬ষ্ঠ-১০তম গ্রেড সমমানের পাঠদান করা হয়। অত্র প্রতিষ্ঠানে প্রায় ২০০০ এর মত ছাত্রছাত্রী রয়েছে। ১৯৩৭ সালে তৎকালীন ইংরেজ শাসনামলে প্রতিষ্ঠা পায় বিদ্যালয়টি। বিদ্যালয়টির একটি প্রশস্ত খেলার মাঠ রয়েছে। মূল ভবনটি একতলা ও নতুন ভবনটি দ্বিতল বিশিষ্ট।
  
  পরীক্ষাসমূহঃ 
  জেএসসি, এসএসসি ও এসএসসি ভোকেশনাল।
  
  পোশাকঃ 
  সাদা শার্ট ও নেভি ব্লু প্যান্ট।
  
  খেলাধুলা ও অন্যান্য কার্যক্রমঃ 
  বিদ্যালয়টিতে ফুটবল ও ক্রিকেট, ভলিবলসহ  শীতকালীন ক্রীড়ানুষ্ঠান হয়।পাঠদানের পাশাপাশি অন্যান্য কার্যক্রমের জন্য মেলান্দহ উমির উদ্দিন পাইলট উচ্চ বিদ্যালয় বেশ সুপরিচিত। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে। এবং তারা প্রতিবছরই  পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে।
  
  ব্র্যাক কেন্দ্রীক স্কুলটির একটি সমৃদ্ধ পাঠাগার রয়েছে যেখানে বিভিন্ন ধরনের বই সরবরাহ করা হয়ে থাকে।
  
  উল্লেখযোগ্য ব্যক্তিবর্গ 
  এই বিদ্যালয়ের অনেক সাবেক ছাত্র আছেন যারা দেশ ও জাতি গঠনে অসামfন্য অবদান রেখেছেন। আবার অনেকে স্বাধীনতা সংগ্রামের সাথে জড়িত ছিলেন। বীর মুক্তিযোদ্ধা শাহজাহান মাস্টার অত্র প্রতিষ্ঠানের ছাত্র এবং শিক্ষকতাও করেছেন। এছাড়াও মুক্তিযোদ্ধা কমান্ডার আনোয়ার হোসেন, ডাঃ তোফাজ্জল হোসেন, আব্দুল মান্নানসহ অনেক গণ্যমান্য ব্যক্তিবর্গ অত্র প্রতিষ্ঠানের শিক্ষার্থী ছিলেন। রাজনৈতিক ব্যক্তিত্ব হাজী দিদার পাশা, আব্দুর রাজ্জাক সুজা-ও এই প্রতিষ্ঠানে অধ্যয়ন করেছেন।
  
  তথ্যসূত্র 
  
   শীতকালীন ক্রীড়ানুষ্ঠান
  
   মেলান্দহ উপজেলায়
  
  বিষয়শ্রেণী:জামালপুর জেলার বিদ্যালয়
title: মেলান্দহ উমির উদ্দিন পাইলট উচ্চ বিদ্যালয়